Sodba Sodišča prve stopnje (drugi senat) z dne 11. julija 2007 – Sison proti Svetu

(Zadeva T‑47/03)

„Skupna zunanja in varnostna politika – Omejevalni ukrepi za nekatere osebe in subjekte zaradi boja proti terorizmu – Zamrznitev denarnih sredstev – Pristojnosti Skupnosti – Ničnostna tožba – Pravica do obrambe – Obrazložitev – Pravica do učinkovitega sodnega varstva – Odškodninska tožba“

1. Postopek – Odločba, s katero je bila med postopkom nadomeščena izpodbijana odločba (Glej točke od 37 do 40.)

2. Akti institucij – Izbira pravne podlage – Uredba, ki določa sankcije za določene osebe in subjekte, ki nimajo nobenih vezi s tretjimi državami (členi 60 ES, 301 ES in 308 ES; Uredba Sveta št. 2580/2001) (Glej točke od 98 do 102.)

3. Pravo Skupnosti – Načela – Pravica do obrambe – Odločba o zamrznitvi denarnih sredstev za nekatere osebe in subjekte, za katere se domneva, da sodelujejo v terorističnih dejavnostih (člen 249 ES; Uredba Sveta št. 2580/2001, člen 2(3); Sklep Sveta 2006/379) (Glej točke od 143 do 146.)

4. Pravo Skupnosti – Načela – Pravica do obrambe – Resolucija Varnostnega sveta Združenih narodov, ki nalaga sprejetje omejevalnih ukrepov za nedoločene osebe in subjekte, za katere se domneva, da sodelujejo v terorističnih dejavnostih – Uvedba s strani Skupnosti pri izvrševanju svoje pristojnosti (členi 60 ES, 301 ES in 308 ES; Uredba Sveta št. 2580/2001) (Glej točke od 149 do 155.)

5. Pravo Skupnosti – Načela – Pravica do učinkovitega sodnega varstva (Glej točki 157 in 158.)

6. Pravo Skupnosti – Načela – Pravica do obrambe – Odločba o zamrznitvi denarnih sredstev za nekatere osebe in subjekte, za katere se domneva, da sodelujejo v terorističnih dejavnostih (Uredba Sveta št. 2580/2001, člen 2(3); Skupno stališče Sveta 2001/931, člen 1(4) in (6)) (Glej točke od 161 do 169.)

7. Evropska unija – Skupna zunanja in varnostna politika – Policijsko in pravosodno sodelovanje v kazenskih zadevah – Obveznost lojalnega sodelovanja med državami članicami in institucijami Skupnosti (člen 10 ES; Uredba Sveta št. 2580/2001, člen 2(3); Skupno stališče Sveta 2001/931, člen 1(4)) (Glej točke od 170 do 172.)

8. Pravo Skupnosti – Načela – Pravica do obrambe – Odločba o zamrznitvi denarnih sredstev za nekatere osebe in subjekte, za katere se domneva, da sodelujejo v terorističnih dejavnostih (Skupno stališče Sveta 2001/931, člen 1(4) in (6)) (Glej točke od 173 do 184.)

9. Akti institucij – Obrazložitev – Obveznosti – Obseg (člen 253 ES; Uredba Sveta št. 2580/2001; Skupno stališče Sveta 2001/931, člen 1(4) in (6)) (Glej točke 163, 172, 173 in od 193 do 198.)

10. Evropske skupnosti – Sodni nadzor zakonitosti aktov institucij (člen 230, drugi odstavek, ES; Uredba Sveta št. 2580/2001, člen 2(3); Skupno stališče Sveta 2001/931, člen 1(4) in (6)) (Glej točke od 200 do 202 in 206.)

11. Nepogodbena odgovornost – Pogoji – Kršitev, ki jo zadovoljivo opredeljuje določba, katere predmet je podelitev pravic posameznikom (člen 288, drugi odstavek, ES) (Glej točke od 232 do 235.)

12. Nepogodbena odgovornost – Pogoji – Nezakonitost (člen 288, drugi odstavek, ES) (Glej točke od 237 do 242.)

13. Nepogodbena odgovornost – Pogoji – Dejanska in gotova škoda – Dokazno breme (Glej točko 250.)

Predmet

Na eni strani zahteva za razglasitev delne ničnosti Sklepa Sveta 2002/974/ES z dne 12. decembra 2002 o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu in o razveljavitvi Sklepa 2002/848/ES (UL L 337, str. 85) in na drugi strani odškodninski zahtevek.

Izrek

Sklep Sveta 2006/379/ES z dne 29. maja 2006 o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu in o razveljavitvi Sklepa 2005/930/ES se razglasi za ničen v delu, ki se nanaša na tožečo stranko.

Odškodninski zahtevek se zavrne.

Svet poleg lastnih stroškov nosi še stroške tožeče stranke, vključno s stroški postopka za izdajo začasne odredbe, ter stroške Negotiating Panel of the National Democratic Front of the Philippines, Luisa G. Jalandonija in Fidela V. Agcaoilija ter Marie Consuele K. Ledesma.